Petition to the Dux
Material: papyrus
Place: Antinoites
Categories: Petition
Veruntreuung
Mitgift
Steuern
διδάσκω τὴν ὑμέτεραν ἔνδοξον ὑπερφυΐαν ὡς ὁ τῆς 
μακαρίας μνήμης ἐμὸς πατὴρ ἔτι περιὼν καταλέλοιπεν τὴ[ν] 
ἐμὴν ἐλεινότητα μικρὴν ἄγοντα τὴν ἡλικίαν και τὸν μονήρη 
εἵλατο βίον ἀπὸ ἐκδίκων τυγχάνων τῆς Ἀνταιοπολιτῶν 
καὶ ἀφῆκέν με ἔκτοτε τῷ θείῳ μου κατὰ μητέρα καὶ τὰ 
ἐλάχιστά μου πράγματα, μετέπειτα δὲ γενόμενον ἐν ἡλικίᾳ 
συνήψατο με ὁ αὐτὸς πενθερίδης μου τῇ αὐτοῦ θυγατρὶ καὶ 
φανερὰ πράγματα κατὰ τὸ προσῆκον  τῆς αὐτοῦ ὑποστάσεως 
κατὰ προικιμαῖον συμβόλαιον ἐμοὶ ἐχαρίσατο ἅμα τῇ αὐτοῦ
θυγατρὶ καὶ ταῦτα ἀφωρίσας πρὸ ἱκανοῦ τοῦ χρόνου 
καὶ ἐπὶ νομῆς γεγένηται καὶ δεσποτείας τῆς ἐμῆς μετὰ τῆς
τούτων προσόδου οἴκαδε ἀνεχώρησα μετὰ τῆς αὐτοῦ θ[υγ]ατρ[ός]. 
αὐτοῦ δὲ τοῦ προαφηγηθέντος ἐμοῦ πενθεροῦ Κολλούθου 
Βίκτορος Ἰσίωνος ὀνόματι νόσῳ βαρυτάτῃ περι
πεπτωκότος, φημὶ δὴ τῇ πεφλεγμένῃ ποδαλγείᾳ 
ἐν ᾗ καὶ ἡμιθανὴς κατέστη καὶ ἀπρακος παντελῶς ὥστε 
αὐτὸν δεῖσθαι τῆς ἀναγκαίας τροφῆς μετὰ τῶν αὐτοῦ 
παιδαρίων μὴ ἔχοντα παντοῖον ἐπιμελητὴν καὶ 
κηδεμόνα τῶν ἐλαχίστων αὐτοῦ πραγμων, εἰκὸς ὅτι 
ἡ τουτωον ἐκ περιττοῦ στερρωτάτη ὄχλησις πρόσκειται 
αὐτῷ ἀδιαλείπτως μετʼ ἐπήριας καὶ διαστροφῆς τῶν 
δημοσίων πρακτόρων ὥστε αὐτὸν πρὸ καιρ[οῦ τὸν] 
θάνατον ἐπικαλέσαι ἀποβλεπόντα τὰ στενὰ πανταχῇ 
τοῦ τε σώματος τῆς συνεχούσης αὐτὸν φοβερωτάτης 
ἀνομαλίας, τῆς δὲ ψυχῆς [πν]ι[γ]ηρᾶς [ κα]ὶ 
λιμώξεως αὐτοῦ, πρὸς δὲ τούτοις καὶ τῆς περὶ ἔξωθεν 
μάχης τῆς τῶν δημοσίων ὀχλήσεως κ[αὶ τῆς] 
κ τούτων ἀπορίας τέλος διανοηθεὶς ἠναγκ[άσθ]η τὰ 
πλεῖστα τῶν κτημάτων αὐτοῦ καταγράψαι καὶ ἐκποιῆ[σα]ι 
Πέτρῳ τῷ λαμπρο καὶ περιβλέπτῳ  σκρινιαρί[ῳ] 
τιμῆς τῆς ἀρεσθείσης καὶ δοξάσης μεταξὺ αὐτῶν
ὀφείλοντι τῷ προρηθέντι καὶ ἠγορακότι τὴν 
ἐνελκομένην τοῖς αὐτῷ πραθεῖσι κτήμασι βασιλεικὴν 
καὶ δημοσίαν συντέλειαν ἀνελλειπῶς εἰσφέρει[ν] τῷ 
δημοσίῳ λόγῳ κατʼ ἔτος  ἀκολούθως ταῖς γεναμέναις 
αὐτῷ ὠνιακαῖς συνγραφαῖς παρὰ τοῦ ἐμοῦ πενθερίδ[ο]υ 
καὶ τῇ δυνάμει τοῦ ἐπιστάλματος αὐτοῦ ἤτοι κουφισμο μεθʼ ὑπογραφ το[ῦ] ...τοχο[υ] 
διʼ ἣν καὶ ἐπέστειλεν περιόντος δὲ αὐτοῦ ............. 
τῷ δημοσίῳ λόγῳ καὶ ...ασμενως παρεσχόντο[ς] ..... 
ἓξ  ἐνιαυτοὺς φανερὸν χρόνον ἤδη διαγενάμενον.  ἀρτίως δὲ 
ο[ὐ]κ [οἶ]δ[α] πόθεν καιροτηρήσας τὴν σ[υμ]φονικὴ[ν].... 
ε............τορα γεγονότα καὶ ἀσυγγενιστότα[τα] 
ἐπέφθη ὁ προλεχθεὶς περίβλεπτος ἀνὴρ τυραννίδι 
ἐπερειδόμενος τοῖς ἐλαχίστοις καὶ διακεχωρισμένοις 
ἐμοὶ πρὸ ἱκανοῦ τοῦ χρόνο[υ] προικιμαίοις πράγμασι 
βουλόμενος ἀλλὴν ἐπιθεῖναί μοι συντέλειαν εἰς ἀνατροπὴ[ν] 
ἐμὴν τέλειαν καὶ ἔνδειαν ἄρτου μεθʼ ὃ   κουφισμὸν ἐν ταγῇ  
διέθετο τῷ ἐμῷ πενθερίδῃ ἐγγράφως  ὃ καὶ μεταχειρίζομαι ἐξ οὗ 
ὡμολόγησεν ἀνελλειπῶς εἰσπρᾶξαι τῷ δημοσίῳ λόγῳ καθʼ ἕκαστον 
ἔτος τοὺς τῶν εἰρημ κ πραθέντων αὐτῷ πραγμάτων δημοσίους βασιλικο[ὺς] 
φόρους ἀκολούθως ταῖς   γεναμέναις αὐτῷ ἐγγράφως 
ὠνιακαῖς συγγραφαῖς καὶ ἐπειδήπερ ἀλλὴν ἐλπίδα 
καὶ καταφυγὴν οὐκ ἔχω μετὰ τὸν Θεὸν τὸν τῆς ψυχῆς μ[ου]
κύριον πρόσιμι τοῖς εὐκλέεσι ὑμῶν ἴχνεσι κυλινδο[ύ]μ[ενος] 
καθϊκετεύων τὴν ὑπερφυῆ ὑμῶν φιλανθρωπίαν 
ἣν ὁ πανοικτιστὴς Θεὸς καὶ ὁ θειότατος καὶ οἰκουμενικὸς 
δεσπ ἡμῶν βασιλεὺς ἐχαρίσατο τῇ πανταθλίᾳ ταύτῃ χώρᾳ 
καὶ τοῖς ἐνοικοῦσι δῶρον μέγιστον ἅτε εὔβουλο[ν] ε[ἰ]ς [τὸ] 
τὰ πικρὰ Θηβαίων ἀδικήματα ἀναστεῖλαι εἰ παρασταί[η] 
προστάξαι ἱκανῶς μηδεμίαν πάροδον τοῦ προρηθέντος 
περιβλέπτου ἀνδρὸς γενέσθαι μοι περὶ τούτου μητὲ 
καινοτομίαν ἄδικον ἣν ἐπιβουλεύει ἐμοὶ προσθέσθαι 
παρὰ τὸ προσῆκον ἐκ δυναστείας βιαίως ὅπως ἐν τούτῳ 
ἀπολαύομαι τῆς ὑμέτερας δικαιοσύνης καὶ πάντοτ[ε] 
ὑπερεύξομαι τῷ πανεπόπτῃ Θεῷ καὶ δικαίῳ μόνῳ 
κρίτῃ τῷ ὄντι πατρὶ τῶν ὀρφανῶν πλουσίᾳ χειρὶ τὰ ὑμέτερ[α] 
ὑμῖν ἀντεισάξαι μυριαντοπλασίαις ἀμοιβαῖς ὑπὲρ τῆσδε 
τῆς εἰς ἐμὲ γεναμένης ἐν τούτῳ ἐπικουρίας
περὶ ἧς ὑμᾶς ἐξορκίζω κατὰ τῆς ἀθανάτου κορυφῆς καὶ αὐτο το δεσπό ἡμῶ 
βασιλ καὶ τῆς ὑμῶν σωτηρίας.